Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, erretzeari uzteko tratamenduan vareziklina kostuarekiko eraginkorren den aukera gisa finantzatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

2018ko ekainean, Kataluniako Nazioarteko Unibertsitateko irakasle titularra eta Tabakismoaren Prebentziorako Batzorde Nazionaleko Zuzendaritzako kidea den Marta Traperok zuzendutako azterlan bat argitaratu zen (Trapero Beltrán M et al. Cost-effectiveness of alternative smoking cessation scenarios in Spain: results from the EQUIPTMOD. Addiction 2018 Jun; 113 Suppl 1:65-75. Doi 10.1111/add.14090. Epub 2018 Mar 13), zeinean erretzeari uzteko alternatibak aztertzen baitira kostuaren eta eraginkortasunaren ikuspuntutik. Azterlan horrek Europako Batzordearen 7. Esparru-programaren finantzaketa jaso zuen, eta babesa ematen dio kostuaren eta eraginkortasunaren aldetik eraginkorrena den aukera gisa vareziklina finantzatze aldera Osasun, Kontsumo eta Gizarte Ongizate Ministerioak hartu duen erabakiari.

Ebidentzia hori eta Ministerioaren erabakia ikusita, Nafarroako Gobernuko Osasun Departamentuak gogoan al darabil bere estrategia aldatzeko eta kostuaren eta eraginkortasunaren aldetik eraginkorrena den aukera finantzatzeko ala tratamendu-aukera guztiak finantzatzen jarraituko du?

Iruñean, 2019ko urriaren 14an

Foru parlamentaria: Cristina Ibarrola Guillén